bivalensprinsippet
Store norske leksikon,Religion og filosofi,Filosofiens fagdisipliner,Filosofisk logikk
Bivalensprinsippet er et prinsipp som hevder at enhver setning er enten sann eller falsk, det vil si at alle setninger har sannhetsverdi og at det bare finnes to sannhetsverdier.
Dersom et språk har en negasjonsoperator (se logikk), medfører prinsippet «loven om den ekskluderte tredje» (se tertium non datur), det vil si at to alternativer, p og ikke-p, utelukker enhver tredje mulighet.Da prinsippet hevder at setninger har sannhetsverdi uavhengig av våre muligheter til å fastslå dette, har det blitt kritisert av den antirealistiske skole, anført av Dummett, for å innebære en uakseptabel filosofisk realisme. Les mer i Store norske leksikon logikk språkfilosofi realisme